OpenLLM-France/wikimedia huggingface dataset:
# Aktau

Aktau (kazakheraz: Ақтау; errusieraz: Актау) mendebaldeko Kazakhstango hiria da, Kaspiar Itsasoaren ertzean dagoena. 1961ean sobietarrek sortua, 1964 eta 1991 artean Xevtxenko (errusieraz: Шевченко) zuen izena

## Klima

Datu klimatikoak (Aktau) :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Batez besteko tenperatura maximoa (°C) | 1 | 2 | 6 | 14 | 22 | 26 | 29 | 28 | 23 | 16 | 9 | 3 | 14.9 |
| Batez besteko tenperatura minimoa (°C) | -2 | -2 | 1 | 7 | 15 | 19 | 22 | 21 | 16 | 9 | 3 | 0 | 9.1 |
| Pilatutako prezipitazioa (mm) | 8 | 9 | 15 | 17 | 20 | 16 | 16 | 16 | 17 | 16 | 16 | 16 | 182 |
| Iturria: Svali.ru ||||||||||||||

## Herri eta hiri senidetuak

* Sumqayit (Azerbaijan)
* Constanţa (Errumania)
* Poti (Georgia)
* Gorgan (Iran)

## Erreferentziak

* ↑ Euskaltzaindia. (2012-06-29). 171. araua: Asiako toponimia. (Noiz kontsultatua: 2013-05-22).
* ↑ Svali.ru..
* ↑ Twinning with Aktau
* ↑ Visit of M.Saakashvili to Kazakhstan 31 Channel
* ↑ KZ-Today 2006-9-11

## Kanpo estekak

* Datuak: Q198989
* Multimedia: Aktau / Q198989
# Aktibo bihurgarri

Kontabilitatean, aktibo bihurgarria eskudiru bihurtzea berezko helburu duten aktiboko kontuen multzoa da, hala nola salgaiak, kaudimendun bezeroen zorrak, letrak, eta saldu daitezkeen finantza tituluak (akzioak, esaterako).

## Kanpo estekak

* Datuak: Q25473536
# Akta (bilera)

Akta bilera formal batean eztabaidatu diren gaiak eta adostu diren hitzarmenak jasotzen dituen dokumentu idatzia da. Helburua bileran gertatutakoa erregistratzea eta adostutako hitzarmenak balioztatzea da. Akta mota hauek erabiltzen duten erakundeak anitz dira, legebiltzar batetik auzokide komunitate batera. Batzar formaletan idazten dira aktak eta idazkera formal batean, erregistro jaso batean, idatzi ohi dira. Akta gehienak akta liburu batean bildu ohi dira baina akta guztiak dokumentu independenteak izatea ere posiblea da.

## Idazketa

* Bilera burutzen den bitartean, idazkariak bileran aspektu garrantzitsuen ohar batzuk hartzen ditu eta bilera amaitu ondoren, hartutako ohar horiekin, gero akta idatziko du.
* Parlamentuko asanbladetan gertatzen diren debateetan, aipatutako guztia agertzen da, hitzez hitz, idatziz. Akta berezi horiei egunerokoa deitzen zaie.
* Normalean, aktaren hasieran bilera egitera deitu duen entitateen izenak agertuko dira, eta zehaztuko da batzarra non egingo den eta noiz, data eta ordua. Deitutakoen zerrenda ere ager daiteke.
* Akta idazterakoan, gai zerrenda zein zen jasotzen da, aipatutako puntu guztiekin. Puntu garrantzitsuenak hasieran agertu ohi dira.
* Aktan, bileran esandakoak eta adostutakoak jasotzen dira. Normalean gertatu den ordenan edo bestela, idazkariaren erabakiz, ordena koherenteago batean.
* Bozketa gauzatu bada botoen zenbaketa agertu daiteke baina askotan datu hori saihesten da.
* Aktetan, amaitzeko, bileraren amaieraren ordua zehazten duen ohar bat idazten da eta idazkariaren eta bilerara deitu duen pertsonaren sinadura agertu behar da gutxienez.
* Akta idatzi ondoren, bilera horretan edo hurrengoan irakurtzen da osaturiko akta eta honen onarpena edo ezespena egiten da. Ezesten bada, berriz idatzi behar da akta eta hurrengo bileran berriz irakurtzen da eta onarpena edo ezespena egiten da berriz.
Gehienetan, hurrengo batzar formaleko gai ordenaren lehen puntua aurreko akta onartzea eta sinatzea izaten da. Gutxitan botatzen da atzera idazkariak jasotako akta.

## Erreferentziak

* ↑ https://web.archive.org/web/20160305041746/http://www.baikara.org/igeak/dokumentuen-eredua/

## Kanpo estekak

* Akta eredua.
* (Gaztelaniaz): Manual de la secretaria eficaz G. Bercovici eta C. Harache. Bartzelona:Planeta, 2005.
* Datuak: Q2085515
* Multimedia: Minutes of meetings / Q2085515

## Ikus, gainera

* Akta (agiria)
* Gai zerrenda
# Aktashita

Aktashita mineral bat da.

## Ezaugarriak

Aktashita elementu kimiko mineralaren formula kimikoa hau da: Cu₆Hg₃As₄S₁₂. Sistema trigonalaren arabera sortzen ditu kristalak.

## Erreferentziak

* 1 2 (Ingelesez) «Aktashit: Mineral information, data and localities.» www.mindat.org (Noiz kontsultatua: 13-05-2019).

## Kanpo estekak

* Datuak: Q1059805
* Multimedia: Aktashite / Q1059805
# Aktibazio energia

Aktibazio energia erreakzio kimiko bat gerta dadin behar den hasierako energia da. Katalizatzaileek aktibazio energia jaisten dute.
Erreakzio kimiko bat gertatzeko hasierako molekulak "aktibatu" behar dira. Aktibazio energiak bi efektu ditu:
Bi efektu horien bidez molekulen arteko elkarrekintza burutzen da, eta erreakzionatzerakoan molekula berri bat sortuko dute.
Svante Arrhenius kimikariak aktibazio energiaren kontzeptua sortu zuen XIX. mendearen bukaeran. Berak honako ekuazio honen bidez definitu zuen:
    $E_{a}=-RT\ln \left({\frac {k}{A}}\right)$
E$_a$ aktibazio energia izanik, R gasen konstante unibertsala, T tenperatura (Kelvin graduetan) eta A erreakzioaren faktorea.

## Kanpo estekak

* Aktibazio energia Hiru.com
* Datuak: Q190474
* Multimedia: Activation energy / Q190474
# Aktibismo

Aktibismoa edo militantzia pertsona multzo batek gizarte, politika, ekonomia nahiz ingurumen gai bati buruz euren eskaerak zabaldu, protesta egin eta agintearen aldetik kontuan hartuak izan daitezen burutzen den jarduera da. Anitz dira aktibismo moduak, hala nola agintariei gutunak bidali, propaganda, manifestazioak eta desobedientzia zibila. Aktibismoan diharduten pertsonei ekintzaile edo aktibista deitzen zaie.

## Euskal Herrian

Euskal Herrian hainbat aktibismo edo militantzia mota ezagutu dira azken hamarkadetan. Ingurumenaren aldekoak, langileen eskubideen aldekoak, nazioarteko elkartasunaren aldekoak, gure hizkuntza gutxiagotuaren aldekoak, militarismoaren aurkakoak, ―tartean Intsumisio mugimendua―, giza eskubideen aldekoak, software librearen eta burujabetza teknologikoaren aldekoak...

## Erreferentziak

* ↑ «Militantzia digitaleko nire printzipioak» Sarean .eus 2021-07-01 (Noiz kontsultatua: 2021-07-03).

## Kanpo estekak

* Datuak: Q203764
* Multimedia: Activism / Q203764
# Akta (argipena)

Akta honako hauei buruzkoa izan daiteke:
* Akta, pertsona edo erakunde baten legezko izaera aitortzen duen dokumentu ofiziala, hala nola herrialde batzuetan hautatutako legebiltzarkideek jasotzen duten diputatu-akta.
* Bilera baten akta, bilera, eztabaidatutako puntuak eta kide anitzeko batzar edo organo baten bileran baliozkotasuna emateko hartutako erabakiak jasotzen dituen dokumentua, hala nola legebiltzar, udal, auzo-erkidego eta abarren bilerak.
* Bilera zientifiko, hitzaldi, biltzar edo lan-jardunaldi baten aktak, bertan aurkeztutako lanen laburpena eta, batzuetan, lanen edukia jasotzen dutenak.
* Europako Akta Bakarra, Europar Batasunaren antolaketa eta funtzionamendua zehazten duten nazioarteko tratatuetako bat.
* AKTA, Anti-Counterfeiting Trade Agreement ingelesaren siglak, jabetza intelektuala babesteko nazioarteko hitzarmen bat.
* AKTA, aktore gazteen erakunde argentinarra.

## Erakundeak

* Faltsifikazioaren aurkako Merkataritza Hitzarmena, jabetza intelektualaren merkataritza akordioa.
* Terminalen Adjuntuen Administrazio Kontseilua, terminal-ekipamenduetarako estandarren antolaketa, hala nola erregistratutako jotak.
* Alameda Corridor Transport Authority, Kalifornia hegoaldean.
* American Council of Trustees and Alumni, hezkuntza erakundea
* Atlantic County Transport Authority, New Jerseyko Atlantic konderriko garraio agentzia bat.
* Australian Community Television Alliance, Australiako telebista lizentziak ordezkatzen dituen industria elkartea.

## Zientzia eta teknologia

* Akta, arlo akademiko baten, gizarte ikasi baten edo konferentzia akademiko baten transakzioak (prozesuak).
* Acta (softwarea), lehen outliner softwarea.
* Activin A, ugaztunen proteina.
* ACTA1, ACTIN ALPHA 1 (MUSKULU ESKELETIKOA), GIZA PROTEINA
* ACTA2, actin alpha 2 (muskulu leuna), giza proteina
* Aktina sortzea eragiten duen proteina, Listeria monocytogenes bakterioan.

## Pertsonak

* Manny Acta (1969a), beisbol entrenatzaile estatubatuarra.

## Kanpo estekak

* (Gaztelaniaz) Espainiako Errege Akademiaren Hiztegiak definizio bat du aktarako.
# Aglièko gaztelua

Aglièko gaztelua (italieraz: Castello di Agliè) Savoiako errege etxearen egoitzetako bat da, Unescok Gizateriaren ondare izendatua 1997. urtean. 823-019 kodea du eta Piazza Castello, 2an dago, Aglièn (Turingo probintzia, Piamonte, Italia).
Aglièko Dukearen gaztelua eraikuntza dotorea eta egundokoa da. Erdigunearen eraikuntza, non oraindik aztarnak identifikagarriak diren, XII. mendean hasi zen San Martinoko Kondearen familiaren (Canaveskoa dena) kontura.
1939an estatuak errege etxeari erosi zion gaztelua museo bihurtuz. 1980ko hamarkadan zaharberritze delikatua izan zuen. Gaur egun, 2011ra arte iraungo duten sendotze eta zaharberritze lanak egiten ari dira, geletako zati handi bat bisitatzea ekiditen duena.
"Canaveseko gazteluak" zirkuituaren barruan dago.

## Kanpo estekak

* Datuak: Q19846
* Multimedia: Ducal Castle of Agliè / Q19846
# Aglutinatzaile (pintura)

Pinturan aglutinatzailea edo aglomeratzailea pigmentua bere baitan gordetzen duen eta sostenguan finkatuta mantentzen duen substantzia da. Pigmentuak kohesionatzeko balio duen elementua da. Adibidez, arrautza, koipea, kola, etab.
Ezaugarri nagusiak hauek dira:
* Pigmentuarekin nahasteko gaitasuna.
* Erresistentzia behin lehortuta.
* Bere aplikazioa ahalbidetzen duen ehundura.
* gordeta egoteko gaitasuna
Beren osaeraren arabera, pintura fisiko-lehorgarriak eta pintura fisiko-kimikoak lehortzeko moduan sailka daitezke. Lehenengoa aglutinatzailean dauden disolbatzaileak lurruntzen direnean lehortzen dira, nitrozelulosazko lakak adibidez (azazkalen laka adibide ona da). Bigarrenean, disolbatzaileen lurrunketaz gain, erreakzio kimikoa gertatzen da. Hori gertatzen da bi osagaiko margoekin, zeinetan oinarrizko pinturak gogortzaile batekin erreakzionatzen duen.

## Kanpo estekak

* Datuak: Q863583
# Aglomeratu asfaltiko

Aglomeratu asfaltikoa, asfaltoen nahasketa edo asfaltoen agregakinak nahastuta eta geruzetan zabaltzen diren asfalto eta mineral material (agregakin eta hauts nahasketa) trinkotuak dira; beroan nahastuz egiten da eta behin hoztuta masa gogorra bihurtzen da.
Bere propietateak direla eta, eraikuntza proiektuetan material ohikoena da errepideak, aireportuak eta aparkalekuak egiteko. Bestalde, iragazgaizteko propietate onak dituenez, iragazgaizte modura ere erabili ohi da.

## Beharrezko ezaugarriak

Asfaltoen nahasketak honako irizpide hauek bete behar dituzte errepideetan erabiltzeko:
* Trafiko karga eutsi behar du (urradura, asentatze bertikala, pneumatikoen errodatzea ).
* Iragazgaitza izan behar du, ura sartuz gero, errepidearen oinarrira heldu eta errepidea bera desorekatu daitekeelako.
* Modu errazean lan egiteko modukoa izan behar da, haren aplikazioa bideragarria izan dadin.

## Kanpo estekak

* Datuak: Q189259
* Multimedia: Asphalt concrete / Q189259
# Aglomeratzaile

Aglomeratzailea, erreakzio fisikoak medio material bat edo gehiagoren zatiak lotzeko gaitasuna duen materialari deitzen zaio. Eraikuntzan buztina da aglomeratzaile ezagunena.

## Aglomeratzaileak
### Eraikuntza

* Betuna
* Buztina

## Ikus, gainera

Konglomeratzaile

## Kanpo estekak

* Datuak: Q12252854
# Aglona udalerria

Aglona udalerria (letonieraz: Aglonas novads) Letoniako udalerri bat da. 393 km²ko azalera du eta 2018ko datuen arabera 3309 biztanle zituen. Udalerriko hiriburua Aglona da.

## Demografia
### Bilakaera demografikoa

* Biztanleriaren bilakaera
* Datu-iturria: Letoniako Estatistika Bulego Zentrala

## Erreferentziak

* ↑ Letoniako Estatistika Bulego Zentrala. (2018-10-08). Biztanleriaren bilakaera. (Noiz kontsultatua: 2019-02-14).

## Kanpo estekak

* Datuak: Q2045300
* Multimedia: Aglona Municipality / Q2045300
# Aglutinazio (biologia)

Aglutinazioa antigorputzek zelula baten antigenoekin topo egiten dutenean sortzen den erreakzio immunologikoa da. Antigorputzek zelula horien pilaketa eta bilketa eragiten dute zelularen antigenoekin erreakzionatzerakoan, begi-bistan dauden pikorrak agertuz. Pilaketa horri esker leukozitoek haien lana errazago burutzen dute zelula arrotzak suntsitzeko.
Antigorputzekin harremanetan jartzen direnean aglutinatzen duten zelulak bakterio edo beste mikrobio batzuk izan daitezke, baina baita eritrozitoak ere (eritrozitoen aglutinazioari hemaglutinazio deritzo). Hemaglutinazioa, besteak beste, odol talde desberdinak (A, B, O) daudelako gertatzen da, hots, antigeno desberdinak daudelako eritrozitoen gainazaletan.
Aglutinazio-erreakzioak laborategian usu erabiltzen dira antigenoak edo antigorputzak hauteman ahal izateko. Esaterako, bakterioak edo birusak identifikatzeko antigorputz jakin batzuk erabiliz; edo pertsona batek gaixotasun infekzioso bat duen ala ez jakiteko antigeno mikrobiar batzuk usatuz (pertsonak gaixotasuna badu, mikrobio patogenoaren aurkako antigorputzak izango ditu odolean). Era berean, odol taldeak eta Rh faktorea ere aglutinazio-erreakzioen bidez ezagutu ahal dira.
Aglutinazio-erreakzioa immunoanalisi merke, espezifiko eta azkarra da; horregatik test klinikoetan sarri erabiltzen da.

## Kanpo estekak

* Datuak: Q393294
# Alice (Texas)

Alice Texasko hiri bat da. Jim Wells konderrian kokatua dago. 2010ean 19.104 biztanle zituen, 31,06 kilometro koadrotan banatuta.

## Ikus, gainera

* Jim Wells konderria

## Kanpo estekak

* Datuak: Q981528
* Multimedia: Alice, Texas / Q981528
# Alice Archenhold

Alice Archenhold (Wiesbaden, Alemaniar Inperioa,1874ko abuztuaren 27a – 1943ko otsailaren 9a) jaiotzez Markus, astronomo alemaniarra izan zen.

## Biografia

Alice Markus Friedrich Simon Archenholdekin, hau ere astronomoa, ezkondu zen 1897ko uztailean eta Berlinen bizi izan ziren. 5 seme-alaba izan zituzten elkarrekin. Bere semeak, Günter, astronomo bihurtu zena, eta Horst, biek Ingalaterrara ihes egin zuten, baina Alice atxilotu eta deportatu zuten (bere alaba Hilderekin batera) Theresienstadteko kontzentrazio-esparrura, Txekoslovakian, eta bertan hil zen 1943ko otsailaren 9an. Bere senarraren hilobian gogoratzen da Berlingo Zentralfriedhof Friedrichsfelde-n.
2010ean, Treptow-Köpenickeko kale bati Alice Archenhold Weg izena eman zioten.

## Erreferentziak

* ↑ «Einstein und Archenhold». www.einstein-website.de..
* ↑ «Alice Archenhold | Database of victims | Holocaust» www.holocaust.cz (Noiz kontsultatua: 2022-09-27).
* ↑ (Ingelesez) Trimble, Virginia; Williams, Thomas; Bracher, Katherine; Jarrell, Richard; Marché, Jordan D.; Ragep, F. Jamil. (2007-09-18). Biographical Encyclopedia of Astronomers. Springer Science & Business Media ISBN 978-0-387-30400-7. (Noiz kontsultatua: 2022-09-27).
* ↑ «Die Bezirksbürgermeisterin von Berlin Treptow-Köpenick 2010 - Berlin.de» web.archive.org 2010-02-20 (Noiz kontsultatua: 2022-09-27).
* ↑ (Alemanez) Jarausch, Konrad; Middell, Matthias; Vogt, Annette. (2013-01-09). Geschichte der Universität Unter den Linden 1810-2010: Sozialistisches Experiment und Erneuerung in der Demokratie - die Humboldt-Universität zu Berlin 1945-2010. Walter de Gruyter ISBN 978-3-05-006313-3. (Noiz kontsultatua: 2022-09-27).
* Datuak: Q33083588
# Alice Bel Colle

Alice Bel Colle Italiako udalerri bat da. Alessandriako probintzian kokatuta dago, Piemonte eskualdean. 680 biztanle ditu, 12,21 kilometro koadroko azaleran banatuta.

## Mugakideak

Alice Bel Collek honako udalerri hauekin egiten du muga:
Acqui Terme Cassine Castelletto Molina Quaranti Castel Rocchero Maranzana Ricaldone Fontanile

## Kanpo estekak

* Datuak: Q17249
* Multimedia: Alice Bel Colle / Q17249
# Alice Acres (Texas)

Alice Acres Ameriketako Estatu Batuetako erroldak esleitutako leku bat da. Jim Wells konderrian dago, Texas estatuan. 465 biztanle ditu, 15,267641 kilometro koadroko azaleran banatuta.

## Ikus, gainera

* Jim Wells konderria

## Kanpo estekak

* Datuak: Q976857
# Alice Bellandi

Alice Bellandi (Brescia, 1998ko azaroaren 29a) judoan lehiatzen den italiar kirolaria da. [1]
Udako Olinpiar Jokoetan bitan parte hartu zuen, eta urrezko domina bat lortu zuen Parisen 2024an, –78 kg-ko kategorian, eta zazpigarren postua Tokio 2020an, –70 kg-ko kategorian. [1][2]
Bi domina irabazi zituen Munduko Judo Txapelketan, 2023 eta 2024 urteetan, eta bi domina Europako Judo Txapelketan, 2022 eta 2023 urteetan. [3][4]

## Nazioarteko palmaresa

Olinpiar Jokoak :
| Urtea | Lekua | Domina | Kategoria |
| 2024 | Paris | 01 ! | –78 kg |
| Munduko Txapelketa ||||
| Urtea | Lekua | Domina | Kategoria |
| 2023 | Doha | 03 ! | –78 kg |
| 2024 | Abu Dhabi | 02 ! | –78 kg |
| Europako Txapelketa ||||
| Urtea | Lekua | Domina | Kategoria |
| 2022 | Sofia | 03 ! | –78 kg |
| 2023 | Montpellier | 02 ! | –78 kg |

## Bizitza pertsonala

Jasmine Martin judoka hegoafrikarra da Bellandiren bikotekidea.

## Erreferentziak

* ↑ «Jasmine Martin, chi è la fidanzata di Alice Bellandi: il bacio a Parigi. Nata in Brasile, gareggia per il Sudafrica» www.ilmattino.it 2024-08-01.

## Kanpo estekak

* Datuak: Q106813253
* Multimedia: Alice Bellandi / Q106813253
# Alice Abadam

Alice Abadam (Londres, 1856ko urtarrilaren 2a – Abergwili, 1940ko martxoaren 31) Galesko sufragista eta hizlari publikoa zen.

## Biografia

Alice Abadam Londresen jaio zen, 1856an. Gurasoak Edward Abadam eta Louise Taylor zituen. Bere aitona Edward Hamlin Adams bankari britainiarrak Jamaikan negozioak egiten zituen, esklabo-negozioak batez ere. Gero, Westminsterreko diputatu izan zen Carmarthen ordezkatuz 1833-1834. 1825ean, Carmarthenshireko Middleton Hall etxaldea eskuratu zuen, Sir William Paxton ordura arteko jabea hil ondoren. 1842an, Edward semeari utzi zion etxea, zeinak Ab garai bateko patronimo galestarra gehitu zion bere abizenari, erret jatorriaren inpresio bat emateko. Alice Abadamek han igaro zuen haurtzaroa. Aita Carmarthenshireko "High sheriff" zen. Bananduta bizi ziren arren, gurasoak ezkonduta egon ziren, 1875ean Edward hil zen arte.

### Ibilbidea

1905ean, Alice Abadamek Central Society for Women's Sufrage (Emakumeen Boto Eskubiderako Elkarte Nagusia) sinatu zuen “sozialista independente” gisa, eta, ondoren, 1906an, Emakumearen Batasun Politikoa (Women's Social Political Union). Emakumeen Askatasunerako Elkartearekin (Women's Freedom League) ere bat egin zuen 1908an. Hizlari publiko ezaguna bihurtu zen, eta gizarteari zuzentzen zitzaion emakumeen sufragioaren alde egin zezan.
1918an, Federated Council for Suffrage Societyko zuzendari bihurtu zen. Urte hartan bertan, The Feminist vote, Enfranchised or Emancipated izeneko panfleto bat argitaratu zuen, non zioen emakumeek ez dutela "gizonen itzala" izan behar haien askatasuna lor zezaten.
Alice Abadam Brynmyrddin-en hil zen (Abergwili), 1940an, eta bere ondasunak ilobari utzi zizkion.

## Omenaldiak

* 2018ko urrian, plaka bat jarri zen haren oroimenez Carmartheneko Picton Terrace 26an.

## Erreferentziak

* ↑ Hughes-Johnson 2019.
* 1 2 3 4 Mosalski, Ruth. (2018-02-06). The legacy left behind by three Welsh suffragists. .
* ↑ Austin, Louise. (13 juillet 2016). «Family history on Adams memorial» botanicgarden.wales.
* ↑ «Llanrthney» South Wales Daily News 4 décembre 1875.
* ↑ Crawford 2003, 1 orr. .
* ↑ Blue plaques honour for two women. 31-10-2018.

## Bibliografia

* Timms, Marilyn, Alice Abadam and inter-war feminism : recovering the history of a forgotten suffragist, Oxford, Riskin College, 2003
* (en) Alexandra Hughes-Johnson, « Abadam, Alice (1856–1940) », dans Oxford Dictionary of National Biography, Oxford University Press, 2004 (lire en ligne)

## Lotutako artikuluak

* Suffragette
* Sufragisten zerrenda
* Sufragisten zapia
* Suffragette filma
* Emakumeen sufragismoa

## Kanpo estekak

* Datuak: Q27178547
* Multimedia: Alice Abadam / Q27178547
# Alla Xixkina

Alla Anatolievna Xixkina errusieraz Алла Анатольевна Шишкина, (Mosku (Errusia), 1989ko abuztuaren 2a) igeriketa sinkronizatuan aritzen den kirolari errusiarra da.

## Olinpiar Jokoak

2012ko Udako Olinpiar Jokoetan, Londres 2012an (Londres), urrezko domina eskuratu zuen Errusiako taldearekin, Txinako taldearen (zilarrezkoa) eta Espainiakoaren aurretik (brontzezkoa) sailkatuz. Hauek osatzen zuten taldea: Natalia Istxenko, Svetlana Romaxina, Aleksandra Patskevitx, Alla Xixkina, Anastasia Davidova, Maria Gromova, Anzhelika Timanina, Elvira Khasianova eta Daria Korobova-k.
2016ko Udako Olinpiar Jokoetan, Rio 2016an (Rio de Janeiro), urrezko domina eskuratu zuen Errusiako taldearekin, Txinako taldearen (zilarrezkoa) eta Japoniakoaren aurretik (brontzezkoa) sailkatuz. Hauek osatzen zuten taldea: Natalia Istxenko, Svetlana Romaxina, Aleksandra Patskevitx, Alla Xixkina, Elena Prokofieva, Helena Topilina, Maria Xurotxkina, Svetlana Kolesnitxenko eta Vlada Txigiriova-k.
2020ko Udako Olinpiar Jokoetan, Tokio 2020an (Tokio), berriro, urrezkoa lortu zuen, oraingoan, ROCen taldea ordezkatzen, Txinako taldearen (zilarrezkoa) eta Ukrainakoaren aurretik (brontzezkoa) sailkatuz. Hauek osatzen zuten taldea: Marina Goliadkina, Svetlana Romaxina, Aleksandra Patskevitx, Alla Xixkina, Polina Komar, Mariya Xurotxkina, Svetlana Kolesnitxenko eta Vlada Txigiriova-k. Kontuan izan, NOBek (Nazioarteko Olinpiar Batzordea) ezarritako zigorra zela medio, Tokioko 2020ko Udako Olinpiar Jokoetan, errusiar kirolariek ezin izan zutela Errusiaren izenean esku hartu eta ROCen (Russian Olympic Committee) izenean eta banderapean lehiatu zirela.

## Udako Olinpiar Jokoetako emaitzak

Udako Olinpiar Jokoak :
| Urtea | Lekua | Domina | Proba |
| 2012 | Londres Erresuma Batua | 01 ! | Igeriketa sinkronizatua, emakumeak taldeka |
| 2016 | Rio de Janeiro Brasil | 01 ! | Igeriketa sinkronizatua, emakumeak taldeka |
| 2020 | Tokio Japonia | 01 ! | Igeriketa sinkronizatua, emakumeak taldeka |

## Erreferentziak

* ↑ Euskaltzaindia. (PDF) 156. arauaː Alfabeto zirilikoz idatzitako izenak euskarara aldatzeko transkripzio-sistema (errusiera, bielorrusiera, ukrainera eta bulgariera). .
* ↑ «Alla Xixkina» olympedia.org 2021-10-28an begiratua. (Ingelesez)
* ↑ Igeriketa sinkronizatua, emakumeak taldeka, emaitzak 2012 olympedia.org (Ingelesez)
* ↑ Igeriketa sinkronizatua, emakumeak taldeka, emaitzak 2016 olympedia.org (Ingelesez)
* ↑ Igeriketa sinkronizatua, emakumeak taldeka, emaitzak 2020 olympedia.org (Ingelesez)

## Kanpo estekak

* Datuak: Q2668457
* Multimedia: Alla Shishkina / Q2668457
# Allabogdanita

Allabogdanita elementu natiboak motako minerala da.

## Ezaugarriak

Allabogdanita elementu kimiko mineralaren formula kimikoa hau da: ${\ce {(Fe,Ni)2P}}$. Sistema ortoerronbikoaren arabera sortzen ditu kristalak. Mohs eskalaren arabera duen gogortasunaren balioa 5 - 6 da.

## Erreferentziak

* 1 2 (Ingelesez) «Allabogdanite: Mineral information, data and localities.» www.mindat.org (Noiz kontsultatua: 12-05-2019).

## Kanpo estekak

* Datuak: Q1056068
# Alla Txerkasova

Alla Kostiantynivna Txerkasova, (Lviv, Ukraina, 1989ko maiatzaren 5a), 68 kiloko borroka librean lehiatzen den kirolari ukrainiarra da.
2020ko Udako Olinpiar Jokoetan, Tokio 2020an (Tokio), esku hartu zuen, eta brontzezko domina eskuratu zuen (Meerim Zhumanazarova kirgizistandarrarekin partekatua) borroka librean, Ukrainaren izenean; Tokion, Tamyra Mensah estatubatuarraren eta Blessing Oborududu nigeriarraren atzetik sailkatu zen.

## Nazioarteko emaitzak

Udako Olinpiar Jokoak :
| Urtea | Lekua | Domina | Proba |
| 2020 | Tokio Japonia | 03 ! | Emakumezkoa, borroka librea 68 kg. |

## Erreferentziak

* ↑ «Alla Kostiantynivna Txerkasova» olympedia.org (Ingelesez)
* ↑ "International Wrestling Database" www.iat.uni-leipzig.de Noiz kontsultatua: 2021-08-09. (Ingelesez)

## Kanpo estekak

* Datuak: Q4730242
* Multimedia: Alla Cherkasova / Q4730242